দৌজিনশি
দৌজিনশি (同人誌) বা জাপানি হরফ অনুসারে দোজিনশি হলো নিজ-প্রকাশিত ম্যাগাজিন, মাঙ্গা অথবা উপন্যাসের মুদ্রণরূপ। দৌজিন-এর একটি বৃহৎ শ্রেণীর অংশ হলো "দৌজিনশি"। এগুলি বেশিরভাগ সময়েই অপেশাদার ব্যক্তিরা কোনো বিদ্যমান সাহিত্য থেকে বুৎপন্ন করে; যদিও কিছু পেশাদার আর্টিস্টরা নিয়মিত শিল্পকলার বাইরে প্রকাশনার স্বার্থে এইরূপ কাজে অংশগ্রহণ করে থাকেন। "দৌজিনশি" আর্টিস্টদের দলরা নিজেদেরকে সাকুরু (サークル, সার্কেল) বলে সম্বোধন করে। এইরকম কিছু দল আসলে মাত্র একজন আর্টিস্টকে নিয়েই গঠিত হয়: কখনো কখনো তাদেরকে বলা হয় কোজিন সাকুরু (個人サークル, ব্যক্তিগত সার্কেল)। ১৯৮০ খ্রিস্টাব্দ থেকে বিতরনের মূল রাস্তা হয়ে থেকেছে নিয়মিত ''দৌজিনশি'' সম্মেলনগুলির মাধ্যমে। এদের মধ্যে সবচেয়ে বড়টি হলো কমিকেট (কমিক মার্কেট), যেটি টোকিওর বিগ সাইটে গ্রীষ্মকাল ও শীতকালে অনুষ্ঠিত হয়। এই সম্মেলনে, ২০ একর (৮১,০০০ মি২) -এরও ওপরে দৌজিনশি কেনা, বেচা ও ব্যবসা করা হয়। অন্যের সৃষ্টির উপর কাজ করে থাকা এই দৌজিনশি আর্টিস্টরা তাদের কাজগুলিকে খুব অল্প সংখ্যায় প্রকাশ করে যাতে মামলা-মোকদ্দমা ও দৌজিনশি -এর ঈপ্সিত পণ্যমূল্য থেকে নিজেদেরকে বাঁচিয়ে রাখতে পারে।।